﻿

На основу члана 8. Закона о буџету Републике Србије за 2023. годину („Службени гласник РС”, бр. 138/22 и 75/23), а у вези са одредбама Закона о безбедности саобраћаја на путевима („Службени гласник РС”, бр. 41/09, 53/10, 101/11, 32/13 – УС, 55/14, 96/15 – др. закон, 9/16 – УС, 24/18, 41/18, 41/18 – др. закон, 87/18, 23/19, 128/20 – др. закон и 76/23) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНИ И ДОПУНИ УРЕДБЕ О УСЛОВИМА И НАЧИНУ СПРОВОЂЕЊА СУБВЕНЦИОНИСАНЕ ДОДЕЛЕ ЗАШТИТНИХ РАМОВА ЗА УПОТРЕБЉАВАНИ ТРАКТОР

Члан 1.

У Уредби о условима и начину спровођења субвенционисане доделе заштитних рамова за употребљавани трактор („Службени гласник РС”, број 144/22) у члану 12. став 1. речи: „30. септембромˮ замењују се речима: „8. децембромˮ.

Члан 2.

После члана 12. додаје се члан 12а који гласи:

„Члан 12а

Поступци по захтевима за субвенционисану доделу заштитних рамова за употребљавани трактор на основу Уредбе о условима и начину спровођења субвенционисане доделе заштитних рамова за употребљавани трактор („Службени гласник РСˮ, бр. 107/22 и 133/22), који нису окончани, окончаће се у складу са одредбама ове уредбе и решаваће се по редоследу остваривања права на додељивање субвенције из члана 6. ове уредбе.ˮ.

Члан 3.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-8853/2023

У Београду, 28. септембра 2023. године

В Л А Д А

ПРЕДСЕДНИК

Ана Брнабић, с.р.